ෂාකූර් ඔහුගේ වෘත්තිමය දිවිය ආරම්භ කළේ රෝඩී, උපස්ථ නර්තන ශිල්පියෙකු, හා උත්සව අවස්ථා මෙහෙයවන්නෙකු ලෙස ඒකාන්තර හිප් හොප් කණ්ඩායමක් වූ ඩිජිටල් අන්ඩර්ග්‍රවුන්ඩ් හා කටයුතු කිරීමෙනි, එහි ප්‍රතිඵලයක් ලෙස ඔහු ඒකල කලාකරුවෙක් බවට පත්විය. ෂාකූර්ගේ ගීත බහුතරයක තේමාවන් දෝලනයවූයේ එක්සත් ජනපදයේ අභ්‍යන්තර නගරවල ජනතාව මුහුණදුන් ප්‍රචන්ඩත්වය, නැතිබැරිකම් හා වර්ගවාදය ඇතුළු අනෙකුත් සමාජ ගැටළු වටාය. ඔහුගේ මව හා පියා දෙපලමත්, පවුලේ තවත් සාමාජිකයින් කිහිප දෙනෙකුත් එක්සත් ජනපදයේ බ්ලැක් පැන්තර් පාර්ටියේ ක්‍රියාකාරී සාමාජිකයින් වූහ, කුඩාකල සිටම ඔවුන්ගෙන් ආභාශය ලැබූ ෂාකුර්ගේ ගීත තුළ මැනවින් එය දැකගත හැකිය. ඔහුගේ වෘත්තිය දිවියේ පසු කාලයේදී, ඊස්ට් කෝස්ට් - වෙස්ට් කෝස්ට් හිප් හොප් ප්‍රතිරෝධයේදී ඔහු සිය හඬ අවදි කරමින් එයට දායක වූයේ වෙනත් රැප් සංගීතවේදීන්, සංගීත නිෂ්පාදකවරුන්, සහ රෙකෝර්ඩ් ලේබල් (වාණිජමය සංගීත සන්නාම ආයතන)වල සාමාජිකයින් හා ගැටෙමිනි. එයින් වඩාත් කැපී පෙනුනේ ද නෝටෝරියස් බී.අයි.ජී. සහ සංගීත සන්නාම ආයතනයක් වන බෑඩ් බෝයි රෙකෝර්ඩ්ස්. සමග වූ කලහයයි.